**Délegyháza Község Önkormányzata Képviselő-testületének**

**23/2020. (X.28.) önkormányzati rendelete**

**a települési adóról szóló 17/2016.(XI.22.) önkormányzati rendelet módosításáról**

Délegyháza Község Önkormányzat Képviselő-testülete a helyi adókról szóló 1990. évi C. törvény 1. § (1) bekezdésében és 1/A. § (1) bekezdésében kapott felhatalmazás alapján, az Alaptörvény 32. Cikk (1) bekezdés a) és h) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva - a települési adóról szóló 17/2016. (XI.22.)önkormányzati rendelet módosításáról - a következőket rendeli el:

**1.§**A települési adóról szóló 17/2016. (XI.22.)önkormányzati rendelet 7.§-a helyébe a következő rendelkezés lép:

**„7.§** A települési adó évi mértéke

a) a halgazdálkodásról és a hal védelméről szóló törvény szerinti bányató esetében, amennyiben a bányafelügyelet a bányató tekintetében a tájrendezés végrehajtásának és a bányászati tevékenységnek a befejezését véglegessé vált határozattal megállapította, illetőleg a tájrendezés elvégzését igazolta, a vízügyi és vízvédelmi hatóság a vízjogi üzemeltetési engedélyt véglegessé vált határozattal kiadta, és az az ingatlan-nyilvántartásban is bányató megnevezéssel van nyilvántartva - 4,-Ft/m2/év;

b) az ingatlan-nyilvántartásban mocsárként nyilvántartott földterület esetében 4,- Ft/m2/év;

c) az a) és b) pontba nem tartozó, a 150. számú Budapest – Kunszentmiklós – Tass - Kelebia vasútvonaltól keletre fekvő ingatlanok esetében 12,- Ft/m2/év;

d) az a) és b) pontba nem tartozó, a 150. számú Budapest – Kunszentmiklós – Tass – Kelebia vasútvonaltól nyugatra fekvő ingatlanok esetében 24,- Ft/m2/év;

e) az a) és b) pontban nem tartozó, a Bugyi település közigazgatási területéből közigazgatási határváltozás során Délegyháza közigazgatási területéhez 2020. évben átcsatolt településrészhez (Széchenyi telep) tartozó ingatlanok esetében 100,- Ft/m2/év.”

**2.§**A települési adóról szóló 17/2016. (XI.22.)önkormányzati rendelet 1. melléklete helyébee rendelet 1. melléklete lép.

**3.§** Ez a rendelet 2021. január 1-jén lép hatályba.

Délegyháza, 2020. október 27.

 dr. Riebl Antal dr. Molnár Zsuzsanna

 polgármester jegyző

A rendelet kihirdetve:

Délegyháza, 2020. október 28.

 dr. Molnár Zsuzsanna

 jegyző